La banda sonora va ser ben rebuda per la crítica, que van lloar la veu de Gaga, la cohesió entre les cançons i la varietat de gèneres. Al web Metacritic, va acumular un total de 78 punts sobre 100. A més d'això, l'àlbum va ser un èxit en vendes i es va convertir en el número 1 en les llistes setmanals d'àlbums més venuts a països com Austràlia, Canadà, els Estats Units, Nova Zelanda i el Regne Unit, entre altres. Va aconseguir vendre 1,9 milions de còpies a nivell mundial el 2018 i 1,2 milions el 2019 i es va convertir en el quart disc més venut de tots dos anys. D'acord amb la revista "Billboard", fins al juny de 2019, ha venut 6 milions de còpies mundialment i ha acumulat més de dos mil milions "d'streams" entre totes les plataformes.D'altra banda, la banda sonora va guanyar el premi a la millor música original als premis BAFTA de 2018 i el premi al millor recull de banda sonora en els premis Grammy de 2020. També va ser considerat per la revista "Billboard" com un dels millors àlbums llançats en 2018. Així mateix, «Shallow», el senzill principal, va rebre un Globus d'Or, un Premi de la Crítica Cinematogràfica, un Oscar i dos Grammys.